# IKOS kvalitetsrapport 2013

### 0 Hvilken behandling får rapporten i instituttets organer?

Rapporten blir sendt til instituttets styre og instituttets to programråd til diskusjon og behandling. Styrebehandlingen på IKOS vil skje 22. mai. Rapporten er også et arbeidsverktøy i instituttets ledergruppe, og brukes aktivt av undervisningsledelsen.

### 1 Instituttledelsens strategiske vurderinger

Skisser instituttets største strategiske utfordringene på studiesiden. Hva anser instituttledelsen som sine studiekvalitets- og ressursmessig viktigste utfordringer, største forbedringer og videre satsinger?

IKOS har et stort undervisningsmessig potensial: Mange dyktige og engasjerte forelesere, relevante og til dels meget aktuelle studietilbud, og i flere av fagmiljøene er endringsviljen upåklagelig. I en omstillingstid som HF generelt er inne i, blir imidlertid både endringsvilje og endringsmuligheter satt på mange prøver. 2013 har imidlertid vært preget av at IKOS har ønsket å satse offensivt på endring, med blant annet to nye SAK-prosjekter (Øst-Asia, religionshistorie), flere HF-finansierte omstillingsprosjekter på MA-nivå (Midtøsten, kulturhistorie, museologi) og en rekke egeninitierte prosjekter som har hatt som mål å bedre studiekvaliteten, skaffe bedre kunnskap om studentene og få økt variasjon i undervisningen. Det har vært en konkret spore til flere av disse endringene at NOKUT i 2013 gjennomførte tilsyn med våre MA-studier.

Som det fremgår av denne rapporten, er det på en rekke punkter ennå for tidlig å si noe om effekten av alle omstillingsprosjektene og endringene i studiene på IKOS. Alle endringene vil i ett perspektiv innebære at noe annet blir borte, uten at det gis garantier for at det nye vil skape noe som er bedre. Denne usikkerheten vil følge instituttet også i de kommende årene.

Med dette sagt viser 2013-materialet at IKOS fortsatt har klare utfordringer på en rekke helt sentrale områder:

* Deler av studietilbudet er ikke i særlig grad internasjonalisert; det gjelder både omfanget av utreisende studenter og engelskspråklige emner som kan gjøre det mulig for utenlandske studenter å benytte seg av vårt undervisningstilbud.
* Gjennomføring og frafall er fortsatt for stort både på BA- og på MA-nivå; 2013-tallene gir endog grunn til økende bekymring ved at de gjennomgående er svakere enn tallene for de foregående årene.
* Rekrutteringen til deler av studietilbudet er ikke god nok. Dels fylles ikke de tildelte opptakskvotene og dels er studietilbudene så smale at de har beskjeden rekruttering.

Dette er samlet sett motivasjonen for de mange endrings- og omstillingsprosjektene IKOS har igangsatt i 2013. Så langt er det ledelsens vurdering av omstillingene av MA-tilbudene på kulturhistorie, museologi og Midtøsten er lovende, mens resultatene av SAK-prosjektene så langt ikke helt har innfridd forhåpningen om et samarbeid som kan gi reelle effekter i form av arbeidsdeling og konsentrasjon.

### 2 Tiltak for 2014 og videre med mål og horisont

2.1 Søknad om nedleggelse og etablering av studieprogrammer med virkning fra studieåret 2015-16

Følgende studieprogram stanser opptak med henblikk på nedleggelse:
- masterprogram i kulturhistorie og museologi

Følgende studieprogram etableres:
- masterprogram i europeisk kultur
- masterprogram i museologi og kulturarvstudier
- årsenhet i religionshistorie
- årsenheten Asian Internship: Learning and Practice

2.2 Søknad om nedleggelse og etablering av studieretninger med virkning fra studieåret 2015-16

Følgende studieretninger ved AMS stanser opptak med henblikk på nedleggelse:

- Arabisk

- Midtøsten- og Nord-Afrika-studier

- Persisk

- Semittisk språkvitenskap med hebraisk

- Tyrkisk

Følgende studieretning etableres:

- Master in Middle East Studies (MES)

2.3 Opprettelse av emnet “ARB2xxx Prosjektarbeid, kunnskapsdeling og digitale verktøy” (10sp, hver vår) som vil inngå i emnetråden “arbeidslivsrelevans” ved HF

Emnet tilbys første gang våren 15

2.4 Utvikle engelsk semesterpakke innenfor RELKUL programmet som tilbys utenlandske partnerinstitusjoner

Tilbys første gang høsten 15

* 1. Opprette tilbud i akademisk engelsk for engelsk språklige masterstudieretninger ved AMS

Tilbys første gang høsten 14

### 3 Tiltak fra 2012- rapporten

3.1 Implementering av kvalifikasjonsrammeverket – del 2 og 3: Rammeverkets samlede krav til læringsutbytter og programmenes emneportefølje.

*I henhold til NOKUTs krav ble alle læringsutbyttebeskrivelser gjennomgått og revidert – fra emnebeskrivelser til programbeskrivelser.* *Rammeverket kobler læringsutbyttene til oppnåelse av grad, ikke til de enkelte emnene. Det var derfor nødvendig å gå igjennom emnene, der vi tok utgangspunkt i de obligatoriske, for å se om studentene i løpet av sin BA- eller MA-grad fikk mulighet til å oppnå de kunnskaper, ferdigheter og generelle kompetanse det samlede læringsutbytte for graden i utgangspunktet lover. Ferdigheter meldt som manglende ved HFs kandidater, ble det spesielt fokusert på: formidlingsferdigheter (muntlig og skriftlig), produktivt samarbeid i team og innovasjon. Punkt 1 er implementert innenfor alle våre grader, punkt 2 delvis og avventende ut i fra andre erfaringer. Det siste begrepet «innovasjon» oppleves fortsatt som uklart.*

* 1. Rekruttering, frafall og læringsmiljø (bachelor)

RelKul-programmet vil gjennomføre flere tiltak for å hindre frafall og få bedre læringsmiljø. I løpet av året vil programrådene vurdere om flere av tiltakene som er prøvd ut på studieretning Religionshistorie BA kan iverksettes andre steder:

- Obligatoriske seminarer på innføringsemner (fleksibilitet mht. deltids- og fjernstudenter ivvaretas ved at én seminargruppe er på Fronter).

- Alle fagets lærere bidrar med forelesninger på innføringsemnet 1.semester (mål: nye studenter blir kjent med faget via den beste kompetansen)

- Én og samme gruppelærer på alle seminarene på innføringsemnet 1.semester (forsikring mot den fragmenteringen som ekspertforelesningene representerer)

- Veiledningssamtale med faglærer i tilknytning til kvalifiseringsoppgaven på et obligatorisk emne i løpet av første studieår. Hensikt: bedre kontakt mellom lærer- og- studenter; faglig tilbakemelding; kvalitetssikring av studiet; informasjon om *hvem studentene er* - programstudent/enkeltemne/støttefag og andelen ferske versus eldre studenter, samt fordelingen mht. fagbakgrunn.

- Minst én obligatorisk gruppeoppgaver på obligatoriske emner (sikre samarbeidserfaring og bidra til bedre studentmiljø ved studentene blir kjent med hverandre).

*Undervisningstilbudet IKOS med sine 11 studieretninger BA-nivå fordelt på to helt ulike bachelorprogrammer er for mangeartet til at disse fem tiltakene lot seg gjennomføre for alle* *studieretningene. De ulike fag/studieretninger jobber kontinuerlig med problematikken i punkt 3.2.*

- Sikre trening i muntlig presentasjon gjennom at minst én evaluering erstattes med en muntlig prøvingsform i løpet av BA-studiet.

*Gjennomført ved alle programmer, jamfør punkt 3.1 - formidlingsferdighet*

3.3 Læringsmål og læringsmetoder i videregående skole – i møte med våre BA-graders læringsmål. Vi vil gjøre en undersøkelse av dette forholdet i samarbeid med førstelektor (vikar) på religionshistorie.

*Foreløpig ikke igangsatt*

3.4 Ved RELKUL-programmet søker studentene seg direkte inn på studieretningene kulturhistorie og religionshistorie ved samordna opptak i 2013. Vi vil følge kullet som starter på den nye ordningen høsten 2013 nøye i 3 år.

*Ikke gjennomført pr. 31.3. 14 annet enn i form av tallmateriale vedrørende opptakstall*

3.5 Pilotprosjekt for å forbedre språkundervisningen og forhindre frafall på AAS-BA: Revidering av studieretningen Kinesisk med Kina-Studier til ”kinesisk 10+10+40+10+10”

Den viktigste pedagogiske begrunnelsen er å få fordelt språkundervisningen mer jevnt over tre år, så studentene ikke glemmer for mye av språket i løpet av det siste året på bachelorstudiet. Den nye ordningen vil forberede studentene bedre til en eventuell master, og dermed øke rekrutteringen. Videre kan kombinasjonen språk, historie og samfunn/politikk i det første semesteret gi en bredere og mindre overveldende innfallsport til faget, og det vil også kunne bidra til å redusere frafall. Vi vil følge kullet som starter på den nye ordningen høsten 2013 nøye i 3 år.

*Igangsatt høsten 2013. Det er foreløpig for tidlig å si om tiltaket vil bidra til de forventninger som ligger i den pedagogiske begrunnelsen.*

3.6 Rekruttering, frafall og læringsmiljø (master)

- Avholde informasjonsmøter om hvilke masterstudier og muligheter det er for BA-studenter ved hver studieretning i begynnelsen av hvert vårsemester. Dette må skje i god tid før søknadsfristen.

*Våren 14 ble det kun sendt ut epost til BA-studentene, ikke avholdt egne informasjonsmøter.*

Pilotprosjekt på masterløpet Chinese Society and Politics ved AAS: Tettere oppfølging av masterstudentene, under studiet og etter avlagt mastergrad

*Prosjektet igangsettes høsten 14.*

Et ledd i å forbedre gjennomstrømming på master er på nytt å gå igjennom masterløpenes oppbygging og gjennomføring, med følgende anbefalinger:

- Første semester: Alle studieretninger har prosjektskisseemne som obligatorisk

*Gjennomført for alle studieretninger unntatt arabisk. Dette vil imidlertid gjelde for den nye studieretningen Middle East Studies som er under etablering og hvor arabisk vil inngå.*

- Første semester: Flest mulig obligatoriske emner legges til første semester

*Gjennomført ved alle studieretninger og er ett av flere momenter ved de tre nye omstillingsprosjektene på master som er under etablering.*

*-* Andre semester: Alle studieretninger legger til rette for delstudier i utlandet ved utvalgte partnerinstitusjoner. Dette synliggjøres på programsidene ”Studieopphold i utlandet”

Alternativt: Tredje semester er et tilrettelagt utenlandsopphold og mastergraden avsluttes i fjerde semester med en 30 sp masteroppgave.

*Tiltakets første del er iverksatt ved flere studieretninger, og begge tiltakene finnes de tre nye omstillingsprosjektene under etablering, der 3. semester er enten et regulært utenlandsopphold ved et av de anbefalte partneruniversiteter eller er tilrettelagt i form av internasjonalt prosjektsemester eller praksis i utlandet.*

*Studieretningen ved AMS, Modern Japan, ønsker som pilot å innføre et 3. semester på denne måten og derved gi studentene i 2. semester valgmuligheten av en 60 eller 30 sp masteroppgave.*

- Innføre underveisevaluering på masteroppgaveemner

*Dette ble gjennomført ved AMS høsten 2013, men ikke ved REL eller KULMUS der tiltaket ble nektet utført.*

*Svarprosentene var imidlertid svært lav ved AMS og ut i fra det kan man foreløpig si lite om funnene.*

*Tiltaket vil fortsette som ordinær underveisevaluering ved IKOS. Vi vurderer hvordan vi kan gjennomføre en underveisevaluering med bedre oppslutning: Følge et kull eller sende evaluering ut til de studenter som er oppmeldt i masteroppgaveemnet, f.eks. på slutten av hvert høstsemester og som en påminnelse igjen i begynnelse av hvert vårsemester.*

- Etter at underveisevalueringen er gjennomført, skal vi avholde seminar for alle veiledere ved IKOS.

*Dette planlegges avviklet høsten 2014.*

3.7 Synergier i undervisningstilbudet ved IKOS

En tverrfaglig arbeidsgruppe har kartlagt buddhisme-undervisningen og utarbeidet et forslag om studiespesialisering på BA- og MA-nivå basert på eksisterende undervisningstilbud ved IKOS. I tilknytning til SAK-prosjektet i religionshistorie vil muligheten for dette forslaget og tilsvarende spesialiseringsmuligheter innenfor islam- og kristendomsstudier kartlegges.

*Det ble lagt frem forslag til en ny studieretning på master med arbeidstittel «Buddhist Modernities». Forslaget ble avslått av undervisningsledelsen. Dette begrunnet i omstillingsprosessen HF er inne i der man skal jobbe opp mot robuste, bærekraftige studietilbud. De fleste emner som inngikk i forslaget tilbys også ved eksisterende studieretninger ved IKOS. For å synliggjøre ulike felt innenfor undervisningstilbudet, i sær på master og derved muligens rekruttere bedre, vil IKOS følge utviklingen av emnetråden «arbeidslivsrelevans» nøye for å se om noe lignende kan utvikles i f.eks. «buddhisme»*

*SAK-prosjektet religionshistorie har lagt frem en foreløpig rapport med forslag til tiltak for nasjonalt samarbeid. Ingen av tiltakene gir en arbeidsdeling eller konsentrasjon av tilbudet innenfor feltet. Det vil heller kreve ressurser og ytterligere midler. Vi har derfor ikke sett noen umiddelbar effekt av SAK-prosjektet i form av synliggjøring av spesialiseringsmuligheter på tvers av universitetsgrensene.*

3.8 Tiltak fra 2012 som ble fulgt opp i 2013

- evaluering av signaturemneformen

 *IKOS har kun valgt å fortsette med signaturemner i form av navneendringer på noen utvalgte emner. Vi er usikre på effekten av markedsføringen med flyers og plakater og tiltaket fant ingen brukerstøtte ved fakultetet. Det man imidlertid ser er at emnets navn har en rekrutterende virkning. MØNA1000 vil høsten 14 endre navn fra «Arabisk vår, men aldri sommer? Hvordan forstå Midtøsten» til «Bare kupp, kaos, kriger og katastrofer? Hvordan forstå Midtøsten»*

- Forum for erfaringsutveksling blant språklærerne ved IKOS

*Det ble avholdt to språkseminarer i perioden, med god oppslutning. Forumet vil fortsette i regi av språklærerne selv.*

- Økt rekruttering til Sør-Asia—studier

*Fagmiljøet vil høsten 14 sette i gang en omstillingsprosess av sine studietilbud på både BA og MA- nivå der man vil jobbe frem forslag til nye og reformerte studieretninger med sikte på etablering og opptak høsten 16.*

- Økt mobilitet på RELKUL programmet

*Tallene for utreisende på REKUL programmet holder seg påfallende lavt stabile på tross av ulike tiltak. Nettsiden på programmet om utveksling er bearbeidet og nye studenter fikk informasjon om delstudier i utlandet ved semesterstart. Hvert semester blir det holdt egne informasjonsmøter om delstudier i utlandet og våren 2013 promoterte vi spesielt Berkeley avtalen. Dette medførte to utreisende studenter på denne avtalen høsten 2013, men det samlede tallet er fortsatt lavt slik det har vært i foregående år.*

- SAK Øst-Asia

*Samarbeid med NTNU i Trondheim har begynt så smått, vi er mer avventende i forhold til UiB p.g.a. omleggingsprosess i det japanske miljøet der. Samarbeidsmulighet med BI i Oslo undersøkes nærmere (igangsatt).*

### 4 Studiekvalitet

Har kvalitetssystemet (tilsynssensorrapporter, periodiske emnerapporter, andre evalueringer og rapporter) FS-tall (karakterstatistikk, klager, frafall stryk, trekk og ikke møtt til eksamen) gitt indikasjoner på sviktende eller særlig god kvalitet, og hvordan er dette fulgt opp?

*Kvalitetssystemet: På grunn av lav svarprosent blant studentene synes mange lærere det er vanskelig å bruke studentbesvarelsene i utstrakt grad som underlagsmateriale for den periodiske emnerapporten.*

*Underveisevalueringer av emneansvarlig utført på seminarer / forelesninger fungerer godt fordi de fleste studentene deltar og gir informasjon den enkelte lærer trenger for det videre arbeid med emnet.*

*Seminar for evaluering av undervisningen på slutten av semesteret, som gjennomføres ved noen av våre studieretninger, er et nyttig tiltak for å sikre sammenheng i undervisningen som tilbys, der man samtidig går igjennom ulike rapporter og diskuterer de evalueringsformene som benyttes. Noen studieretninger avvikler seminaret i sine møter med tilsynssensor som gir god anledning til å se på egen undervisning med eksternt blikk.*

*Ved noen emner har vi hatt studentevalueringer som har gitt grunn til bekymring. Dette har blitt fulgt opp av undervisningsledelsen og studieretningsansvarlig som har gått videre med saken til emneansvarlig. Som nevnt i forrige års kvalitetsrapport har vi i sær mottatt henvendelser fra studenter ved språkemnene på arabisk. Våren 13 hadde IKOS møter med studentombudet ved UiO og instituttet valgte å hyre inn eksterne sensorer ved emnet ARA2110 for å sikre en uhildet sensur. Høsten 2014 hyret vi inn en 20% lektor, i et vikariat frem til utlysning av fast 20% lektorstilling ved arabisk. Dette for å styrke tettere oppfølging av studentene. Dessverre opplever også kullet fra høst 13 at undervisning og læringsmiljøet ikke er optimalt. Det rapporteres om manglende samsvar mellom emnebeskrivelsens arbeidskrav og faktisk arbeidsmengde for studentene, dårlig koordinering og dialog mellom lærerne, noe som igjen går ut over studentenes læringsmiljø. Vi ser og tegn til økende frafall ved ARA-språkemnene, ekspempelvis ARA2110: Våren 2011: 19 stud bestått, våren 2012: 19 stud bestått, våren 2013: 14 stud bestått.*

*FS-tall: Generelt for IKOS ser vi en nedgang i 2013 i studiepoengsproduksjonen:*

*Kulturhistorie og museologi*

|  |  |  |  |  |
| --- | --- | --- | --- | --- |
|  | **2010** | **2011** | **2012** | **2013** |
| Bachelor | 3030 | 3710 | 3600 | 3360 |
| Master | 1800 | 1550 | 2425 | 2140 |
| Totalt | 4830 | 5260 | 6025 | 5500 |

*Religionshistorie:*

|  |  |  |  |  |
| --- | --- | --- | --- | --- |
|  | **2010** | **2011** | **2012** | **2013** |
| Bachelor | 6160 | 7100 | 7420 | 6610 |
| Master  | 1660 | 2385 | 1750 | 1810 |
| Totalt  | 7820 | 9485 | 9170 | 8420 |

*Øst-Asia:*

|  |  |  |  |  |
| --- | --- | --- | --- | --- |
|  | **2010** | **2011** | **2012** | **2013** |
| Bachelor | 10190 | 9130 | 10250 | 9820 |
| Master  | 1700 | 2560 | 2470 | 1480 |
| Totalt  | 11890 | 11690 | 12720 | 11300 |

*Midtøsten og Afrika:*

|  |  |  |  |  |
| --- | --- | --- | --- | --- |
|  | **2010** | **2011** | **2012** | **2013** |
| Bachelor | 6680 | 6640 | 6900 | 6230 |
| Master  | 1510 | 1690 | 1480 | 1040 |
| Totalt  | 8190 | 8330 | 8380 | 7270 |

*Sør-Asia:*

|  |  |  |  |  |
| --- | --- | --- | --- | --- |
|  | **2010** | **2011** | **2012** | **2013** |
| Bachelor  | 1220 | 710 | 1210 | 640 |
| Master  | 300 | 195 | 175 | 230 |
| Totalt  | 1520 | 905 | 1385 | 870 |

*Ved AMS er tallene bekymringsfulle lave på master og det er i sær antall avlagte grader som går kraftig ned i 2013:*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **H2013** | **V2013** | **H2012** | **V2012** | **H2011** | **V2011** |   |   |
| **ARA** | 1 | 0 | 1 | 2 | 1 | 2 |   |   |
| **CHINP** | 2 | 4 | 5 | 3 |  |  |   |   |
| **CHIN**  |   |  |  | 1 | 2 | 3 |   |   |
| **EAL** | 1 |  | 3 | 4 | 3 | 2 |   |   |
| **EAST** | 1 | 1 | 1 | 4 | 4 | 7 |   |   |
| **JAP** | 0 | 1 | 0 | 5 | 0 | 4 |   |   |
| **MØNA** |  3 | 4 | 3 | 5 | 3 | 7 |   |   |
| **PER** | 0 | 2 | 0 | 1 | 1 | 0 |   |   |
| **SAS** | 0 | 2 | 0 | 0 | 0 | 2 |   |   |
| **SANS** | 0 | 0 | 0 | 2 | 0 | 0 |   |   |
| **SEMS** | 0 | 0 | 0 | 2 | 0 | 1 |   |   |
| **TIB** | 3 | 1 | 0 | 2 | 0 | 2 |   |   |
| **TYR** | 0 | 1 | 1 | 2 | 0 | 0 |   |   |
| **FASS** | 0 | 1 | 1 | 0 | 1 | 2 |   |   |
|  |  |  |  |  |  |  |   |   |
|  | **11** | **17** | **15** | **33** | **15** | **32** |   |   |
|  |  |  |  |  |  |  |   |   |
| **2013** |  | **28** |  |  |  |  |   |   |
| **2012** |  |  |  | **48** |  |  |   |   |
| **2011** |  |  |  |  |  | **47** |   |   |

 |

*Tallmaterialet som viser studiepoengsproduksjonen på alle emner, fra 2010-2013, samt avlagte grader og ja-svar til opptak på master, er forelagt de studieretningsansvarlige ved AMS på siste programrådsmøte i mars 14 og vil bli tatt opp igjen til analyse og diskusjon for videre tiltak i mai 14.*

*Et lignende tallmateriale for RELKUL-programrådet legges frem for videre diskusjon og analyse på deres programrådsmøte i april 14.*

*Tiltak nevnt i denne rapporten ønskes gjennomført for nettopp å bedre både rekruttering og gjennomføring: de tre omstillingsprosjektene på master, pilotprosjektet på CHINP og japansk ønsker å prøve ut to nye ordninger henholdsvis på japansk bachelor og master, hvis formål er å tette gapet mellom de to nivåene: punkt en - innføring av bacheloroppgave med utvidet omfang og punkt to - tettere oppfølgning og 30 studiepoengs masteroppgave. Sør-Asia vil gjennomgå sitt studietilbud og kulturhistorie vil revidere sin emneportefølje på både BA og MA-nivå som vil stå mer i samsvar med de nyansatte på faget og de to nevnte nye omstillingsprosjektene på master.*

*Undervisningsledelsen ved IKOS vil jobbe målrettet for å få en overføringseffekt ovenfor andre programmer, studieretninger og fag der en ser piloter gir resultater, som pilotprosjektet på CHINP forventes å gi.*

### Arbeidslivsrelevans

5.1 Gi en vurdering av instituttets innsats i forhold til årsplantiltaket: Fakultetet skal jobbe for at flere studenter velger praksis i løpet av studietiden, og at flere skriver en masteroppgave i samarbeid med eksterne oppdragsgivere

*Vi viser til tiltak 2.1, 2.2 – søknader om etablering av nye programmer og en ny studieretning, samt tiltak 2.3 – utvikling av emnet som vil inngå i emnetråden «ARB arbeidslivsrelevans ved HF». De planlagte masterløpene ved KULMUS og MES og årsenheten Asian Internship: Learning and Practice har et sterkt innslag av praksis i løpet av studietiden der man ser for seg et tettere samarbeid med arbeidslivet og eksterne oppdragsgivere. IKOS vurderer å ansette en prof. of practice som faglig og tematisk vil kunne bidra i krysningspunktene mellom Asian Internship: Learning and Practice, de nye masterløpene og emnetråden «ARB».*

5.2 Gi en vurdering av instituttets aktiviteter i forbindelse med Innovasjonsåret 2013.

*Vi viser til tiltak 2.1 – opprettelse av årsenheten Asian Internship: Learning and Practice: Mange kandidater med hindi, India områdestudier, japansk eller kinesisk ser for seg en yrkeskarriere i forretningslivet, men opplever etter studiene at selv om de har en etterspurt språkkompetanse, er de selv i mindre grad attraktive som arbeidstakere. Grunnen er at kandidatene mangler andre kompetanser som kvalifiserer for næringslivet, noe det er vanskelig å tilby innenfor rammen av en bachelorgrad. (BI har det samme problemet: Det er ikke plass til språkstudier i tilstrekkelig omfang innenfor rammen av deres utdanninger.) Den foreslåtte årsenheten er et forsøk på å møtes på halvveien: Gjennom den foreslåtte årsenheten Asian Internship: Learning and Practice får bachelorkandidatene arbeidslivserfaring, bransjekunnskap, innsikt i forretningskultur, erfaring med prosjektgjennomføring m.m. i landet de har studert, og de blir mer relevante for arbeidslivet samtidig som deres språkkunnskaper forbedres.*

*IKOS har forberedt tilbudet siden 2011 for å gi språkstudiene en kobling til innovasjon og entreprenørskap. Prosjektet (opprinnelig kalt Med Orientekspressen inn i næringslivet) har finansiell støtte fra Norgesuniversitetet under dets handlingsplan Entreprenørskap i utdanningen – fra grunnskole til høyere utdanning 2009-2014. Prosjektet har også støtte fra NHO, Avdeling for internasjonalisering.*

5.3.1 Programmer/studieretninger med nye (i forhold til 2012-rapporten) muligheter for praksis som integrert del av graden

|  |  |  |
| --- | --- | --- |
| Program /studieretning | Emnekode | Antall studenter i praksis |
| vår 2013 | Høst 2013 |
| Valgfritt emne på MA AMS, REL og KULH | KOS4030 | 1 | 0 |

*En student på master religionshistorie fikk registrert emnet KOS4030 - Work as a research assistant (nytt våren 2013) med tilbakevirkende kraft for et praksisopphold på senter for menneskerettigheter H2012.*

5.3.2 Planlagte opprettelser av praksisemner

*Vi viser til punkt 5.1 og punkt 5.2*

### 6 Internasjonalisering

6.1 Kommenter tallene for internasjonalisering
(eksempelvis vekst/fall i utreisende/innreisende studenter)

Vi viser til punkt 3.8: *Tallene for utreisende på REKUL programmet holder seg på et stabilt lavt nivå på tross av ulike tiltak.*

*For innreisende studenter kan utviklingen av en engelsk emnepakke bidra til å øke tallene, samt utviklingen av engelsk studietilbud på master (tiltak 2.2)*

*DBH tall på antall utreisende studenter ved IKOS på bilaterale avtaler (koden BILATERAL – Brukes for alle studenter som reiser til læresteder vi har avtale med, og når studiepoengene avlegges ved det utenlandske lærestedet) har gått ned fra 33 i 2012 til 7 i 2013. Dette kan forklares ved det stabilt lave tall for utreisende ved RELKUL fagene samt etableringen av emnene JAP3110 og JAP3120, tidligere kalt JAP5+6.. Utreisende på tidligere JAP5+6 stod for det for IKOS relativt høye tall 33 i 2012.*

*DBH tall for antall utreisende studenter inklusive utreise med eksamen hjemme har fra 122 i 2012 gått ned til 107 i 2013. Tallet for 2013 skulle vært høyere sett i lys av at vi her har med de utreisende på JAP3110 og JAP3120. Vi i stuss over tallene og undersøker mulige feilkilder ad registrering. IKOS med sine obligatoriske utenlandsopphold ved ulike emner og destinasjoner har en komplisert avtaleportefølje. I noen land har vi såkalte « IKOS-kjøpsavtaler» med ikke-akkrediterte institusjoner, som har gode til rettelagte utenlandsopphold for våre språkstudenter. Registreringen i FS utføres med kodene enten EKSHJEMME (Brukes når studentene avlegger studiepoengene ved UiO, dvs. at studieoppholdet er en del av et emne hos oss) eller INDIVID (Brukes når studenter reiser til læresteder vi ikke har avtaler med*, *dvs.» IKOS-kjøpsavtaler»). En annen mulig feilkilde til 2013 tallene er høstsemesterets lengde i Japan, som kan gjøre at utreise tallene for 2013 ikke blir registrert i tide for å komme inn i DBH basens 2013 tall: Med litt forskjell fra universitet til universitet avsluttes høstsemesteret i slutten av januar/midten av februar, eksamensprotokoller som videre registreres i FS for bestått/ikke bestått får IKOS i mars/april.*

6.2 Redegjør for instituttets strategiske overveielser i arbeidet med gjennomgang av avtaleporteføljen

*IKOS har i mange år arbeidet strategisk i forhold til sin avtaleportefølje som er mangfoldig, viser der til punkt 6.1.*

*For IKOS betyr det å utvikle strategiske partnerskap med utenlandske universiteter en vitenskapelig forankring der man før avtaleinngåelse kan vise til faglig samarbeid enten gjennom forskning eller undervisning. Vi har flere eksempler på dette:*

*I 2012 ble alle erasmusavtaler gjennomgått, og avviklet der man ikke lenger hadde en faglige forankring. Dette arbeidet ble fremskyndet av det nye erasmus + programmet med virkning fra 2014 som påtvang fornyelse av alle erasmus-avtaler. IKOS har flere strategisk viktige partnere hvor samarbeidet har flere momenter enn ordinær studentutveksling, som University of Texas at Austin, hvor vi er inne i et tett SIU finansiert samarbeid:*

[*http://www.hf.uio.no/ikos/english/research/network/ikos-austin-collaboration/*](http://www.hf.uio.no/ikos/english/research/network/ikos-austin-collaboration/)

*Eller Zheda University, hvor vi i samarbeid med nordiske partnere har et SIU finansiert samarbeid rundt fellesmasteren ved CHINP:*

[*http://www.uio.no/english/studies/programmes/aas-master/programme-options/chinp/abroad/zheda.html*](http://www.uio.no/english/studies/programmes/aas-master/programme-options/chinp/abroad/zheda.html)

*Fremover vil arbeidet med omstillingsprosjektene omtalt i flere punkter i rapporten nødvendiggjøre nye strategiske partnerskap for å bygge opp gode og tilrettelagte utenlandsopphold for masterstudentene ved de tre nye masterprogrammene/studieretningen i sitt 3. semester eller studenter i sitt 1. semester ved årsenheten Asian Internship: Learning and Practice.*

### *7* Læringsmiljø

Gi en beskrivelse av:

mottaksuka og øvrige arrangementer for 1. semesterstudenter, læringsmiljøarbeidet generelt, alle tiltak på program- og emnenivå for å bedre gjennomføringen med en kort vurdering av effekten.

*Mottaksuka inneholdt tilbud som Orientalsk kafé (AAS), kulturkafé (RELKUL), faglige introduksjonsforelesninger, orienteringsmøter, både felles for hele programmet og på de enkelte studieretninger for AAS. Det ble holdt IT-orienteringsmøter, biblioteksomvisning, veiledningstilbud med programkonsulenter, studiekonsulenter og studieretningsansvarlige. Veiledning foregikk i Orientalsk kafé som var åpen i tre dager og kulturkaféen som var åpen i to dager. Studentene som drev kaféene var entusiastiske og selvdrevne. Kaféene hadde godt oppmøte av studenter, vitenskapelige og administrativt ansatte, og var et fint treffpunkt for de nye studentene til å hilse på fremtidige lærere og medstudenter. Torsdagen var det felles avreise med buss til Sikh-tempelet på Alnabru for omvisning og varm lunsj med Nora Stene religionshistorie og kulturhistorisk omvisning på Bymuseetfor RELKUL-studentene.*

*Begge programmer støtter opp om faglig-sosiale tiltak med pengestøtte til foredrag, sosiale arrangementer, fagutvalg og studentforeninger (som Babel filmklubb og Blindern religionsforum) samt flere arrangementer i regi av lærerne. De fleste av arrangementene hadde en faglig del først (evaluering/møte om utenlandsopphold), med påfølgende sosialisering og bespisning. Studentene opplever disse arrangementene som viktig for kullfølelsen og læringsmiljøet generelt.*

*Andre tiltak på program- og emnenivå er omtalt under ulike punkter i rapporten – uten umiddelbar virkning for gjennomføring skal en se på ulike tallmaterialer som studiepoengsproduksjon på emnenivå eller DBH tallene for studiepoeng per student i 2013. Et lite lyspunkt ved IKOS er ved bachelorprogrammet Religionshistorie og kulturhistorie der studiepoeng pr student har gått frem fra 31.4 i 2011, til 32,6 i 2012 til 35,2 i 2013. En mulig årsak kan finnes i punkt 3.2 hvor religionshistorie har realisert flere av tiltakene ved sine to obligatoriske emner REL1003 (20sp i 1. semester) REL1001 (10sp i 2. semester).*